ફ્રેન્ડસર્કલ જ એમની દુનિયા છે. એટલે આ ઉંમરે મિત્રોનો પ્રભાવ જબરજસ્ત હોય છે, તેઓ મિત્રો માટે કંઈ પણ કરી લેવા તૈયાર જ હોય છે. પાછુ ઈતર પ્રવૃત્તિનું ભારણ અને એજ્યુકેશનનો હાઉ તેમને અંદરથી ગુંગળાવી કાઢે. આખા દિવસના શિડ્યુલમાં એમના હિસ્સામાં ક્યાંય સાચો આનંદ આવતો નથી. ત્યારે રજામાં, આવા નાઈટ આઉટના પ્રોગ્રામમાં પોતાને વ્યકત કરવાં અને મજા લેવામાં મશગુલ થઈ જાય. પોતાની એકલતા અને ખાલીપાને મિત્રો સાથે નાઈટ આઉટમાં એકબીજા સાથે શેર કરી લે. વિકેન્ડમાં થતાં આવા નાઈટ આઉટ પ્રોગ્રામમાં, સંતાનો ઈમોશ્નલ કનેક્ટેડ થઈ જાય ત્યારે તેમના મિત્રો માટે તેઓ એક પણ ખરાબ વાક્ય કે સલાહ સાંભળવા નથી માંગતા. એમના ભાવ વિશ્વમાં મિત્રો જ કેન્દ્રમાં રહેતાં હોય છે.